Եթե մենք իսկապես ուզում ենք այսօրվա երիտասարդներին 20-25 տարուց նորմալ կենսաթոշակ տալ, եթե մեր ֆինանսական համակարգին «երկար փողեր» են պետք, ուրեմն անհրաժեշտ է հենց հիմա այդ քայլին գնալ: Երբ 2013-14 թվականներին այդ թեմայով բանավեճեր էին գնում, իշխանական թիմը պառակտված էր՝ մասնավորապես իրար դեմ պայքարում էին Տիգրան Սարգսյանն ու Հովիկ Աբրահամյանը: Գումարած, իհարկե, պոպուլիստական փաստարկները, օրինակ՝ «այս կառավարությանը չենք վստահում, նրանք մեր փողերը կուտեն»: